Creative Commons erkännande, icke-kommersiell 4.0
Kapealehtinen, mätästävä, monivuotinen ruoho.
Varsi on kaareva, täyteinen ja teräväsärmäinen.
Tyvitupet ovat kellanruskeat. Lehdet ovat ruodittomat, tupelliset ja varren pituiset tai lyhyemmät. Lehtilapa on 1,5–2 mm leveä ja puhtaanvihreä, myöhemmin ruskealäikkäinen.
Kukinto on monitähkäinen, 1,5–4 cm pitkä, latvatähkät tiheässä ja harittavia, alemmat tähkät selvästi erillään. Tähkiä on 4–7, tähkät ovat 3–6 mm pitkiä, leveän munanmuotoisia tai lähes pallomaisia, vihreitä, kypsinä tummanruskeita. Emi- ja hedekukat ovat samoissa tähkissä (yhtäläistähkäinen), emikukat ovat tähkän latvassa, hedekukat tähkän tyvellä. Hedekukka on kolmiheteinen, emikukka kaksiluottinen, pullakon ympäröimä. Tähkäsuomut ovat ruskeita ja selvästi kalvolaitaisia. Pullakot ovat 2–3,5 mm pitkiä, suonisia, heikosti kiiltäviä ja ruskeita, suuota selvä ja hammaslaitainen, pitkittäishalkeama selvä.
Hedelmä on pullakon sisällä kypsyvä pähkylä.
Kangasmetsissä, tunturikankailla, kallioilla, tienvarsilla, pientareilla ja rannoilla.
Polkusarasta erotetaan kaksi variaatiota: kangaspolkusara (var. brunnescens) ja pohjoisessa nimialalajia harvinaisempi korpipolkusara (var. vitilis)
Pinkka oppimisympäristö: BIO-514 Pohjois-Suomen putkilokasvit - Carex-Chrysosplenium
Pinkka oppimisympäristö: BIO-515 Etelä-Suomen putkilokasvit - Cakile-Carex
Pinkka oppimisympäristö: BIO-513 Syventävä putkilokasvituntemus - Cakile-Circaea
Pinkka e-learning: IPS-154 Subarctic Habitats and Biota - Grasses, rushes and sedges
Pinkka oppimisympäristö: BIO-503 Suomen kasvisto ja kasvillisuus - Suot: korvet